
VÝZVA NA PREDLOŽENIE PONUKY V RÁMCI ZADÁVANIA KONKRÉTNEJ ZÁKAZKY S POUŽITÍM DYNAMICKÉHO NÁKUPNÉHO SYSTÉMU 

V súlade s § 61 ods. 3 zákona č. 343/2015 Z. z. o verenom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“ v príslušnom gramatickom tvare) Vás týmto obstarávateľská organizácia: Dopravný podnik Bratislava, akciová spoločnosť, so sídlom: Olejkárska 1, 814 52 Bratislava, IČO: 00 492 736, zapísaná v Obchodnom registri Mestského súdu Bratislava III, oddiel: Sa, vložka č. 607/B v rámci zriadeného DNS s názvom: „Stavebné práce“ – kategória 2 – stavebné práce na dráhe.

vyzýva na predloženie ponuky

[bookmark: _Hlk234573594][bookmark: _Hlk154642926]v rámci konkrétnej zákazky s názvom: „Koľajová spojka – Električková trať Hečkova – Hybešova_13_2026“, zadávanej s použitím dynamického nákupného systému v rámci systému JOSEPHINE, ktorého oznámenie o vyhlásení verejného obstarávania bolo zverejnené v Európskom vestníku pod značkou 2021/S 212-560107 zo dňa 02.11.2021 a vo Vestníku verejného obstarávania vedeného Úradom pre verejné obstarávanie č. 252/2021 pod značkou 52672-MUP dňa 3. 11. 2021.

1. Odkaz na internetovú adresu, na ktorej sú súťažné podklady a táto výzva na predkladanie ponúk v rámci zadávania konkrétnej zákazky s použitím dynamického nákupného systému podľa § 43 ods. 1 zákona o verejnom obstarávaní dostupné:

https://josephine.proebiz.com/sk/tender/79981/summary
https://www.uvo.gov.sk/vyhladavanie-profilov/zakazky/6484

2. Identifikátor zadávanej konkrétnej zákazky s použitím dynamického nákupného systému
79981

3. Odkaz na dokument, v ktorom sú uvedené doklady vyžadované na preukázanie splnenia podmienok účasti
Podmienky účasti ako i spôsob ich preukázania sú uvedené v oznámení o vyhlásení verejného obstarávania a v súťažných podkladoch. 

4. Predmet zákazky
4.1 Názov konkrétnej zákazky zadávanej s použitím dynamického nákupného systému
        Koľajová spojka – Električková trať Hečkova – Hybešova_13_2026

Evidenčné číslo
DNS NL 3/2021, kat. 2
výzva č. 13_2026
        
4.2 Druh konkrétnej zákazky zadávanej s použitím dynamického nákupného systému
Stavebné práce

4.3 Číselný kód pre hlavný predmet a doplňujúce predmety konkrétne zákazky zadávanej s použitím dynamického nákupného systému z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV)
Hlavný predmet:                  Hlavný slovník:              Doplnkový slovník:

45000000 Stavebné práce

4.4 Podrobné vymedzenie (špecifikácia) predmetu konkrétnej zákazky zadávanej s použitím dynamického nákupného systému, technické požiadavky:

Predmetom zákazky je vloženie koľajovej spojky  pre zabezpečenie výluky električkovej dopravy na Račianskej radiále   v úseku Hečkova – obratisko Komisárky potrebnej pre opravu  dvojkoľajného  úseku Hečkova ul. -  Hybešova ul., ktorý je zo žliabkových koľajníc na drevených podvaloch  v oblúku s R=125.

Osobitné podmienky vzťahujúce sa na opis predmetu zákazky sú uvedené v bode 4.10 tejto výzvy nižšie.

Podrobné vymedzenie predmetu zákazky, jeho rozsah a technické, funkčné, kvalitatívne, bezpečnostné a prevádzkové požiadavky sú uvedené v prílohe č. 1A – Opis predmetu zákazky vrátane výkazu výmer a v prílohe č. 1B – Projektová dokumentácia.

Uchádzač je povinný oceniť všetky položky výkazu výmer v rozsahu určenom obstarávateľskou organizáciou. Uchádzač je povinný v ponukovej cene zohľadniť všetky náklady vyplývajúce z realizácie Diela výhradne v určených nočných pracovných časoch, najmä náklady na mobilizáciu a demobilizáciu pracovníkov a mechanizmov, osvetlenie pracoviska, zabezpečenie bezpečnosti pracoviska, dopravu materiálov a mechanizmov, skúšky a uvedenie dotknutého úseku trate do bezpečného prevádzkového stavu. Z uvedených dôvodov nevznikne úspešnému uchádzačovi nárok na dodatočnú úhradu nákladov nad rámec jeho ponukovej ceny.

Ekvivalentný technologický postup alebo technické riešenia pri zachovaní požadovaných technických parametrov
· Ak technická špecifikácia, projektová dokumentácia alebo výkaz výmer obsahujú opis konkrétneho technického riešenia, technologického postupu alebo spôsobu realizácie prác, obstarávateľ pripúšťa, aby uchádzač navrhol odlišné technické riešenie alebo technologický postup, ak preukáže, že navrhované riešenie zabezpečí dosiahnutie minimálne rovnakých technických, funkčných, kvalitatívnych, bezpečnostných a prevádzkových parametrov, aké požaduje obstarávateľ.
· Navrhované riešenie nesmie meniť predmet zákazky, rozsah plnenia, účel zákazky ani požadované výstupy diela a musí byť plne kompatibilné s ostatnými časťami diela a projektovou dokumentáciou.
· Technologický postup alebo technické riešenie uvedené v požiadavkách na predmet zákazky predstavuje predpokladané riešenie obstarávateľa. Zhotoviteľ môže navrhnúť iný technologický postup alebo technické riešenie, ak preukáže, že ním budú dosiahnuté minimálne rovnaké alebo lepšie technické a prevádzkové parametre.
· Ak uchádzač navrhne ekvivalentný technologický postup alebo technické riešenie, je povinný v ponuke:
· jednoznačne identifikovať dotknuté položky,
· opísať navrhované riešenie,
· preukázať splnenie všetkých požadovaných technických, funkčných a kvalitatívnych parametrov,
· preukázať, že navrhované riešenie nebude mať negatívny vplyv na bezpečnosť prevádzky, životnosť diela ani kompatibilitu s ostatnými časťami stavby.
· Uchádzač, ktorý navrhne odlišné technické riešenie alebo technologický postup, je povinný predložiť jeho technický opis ako samostatnú prílohu ponuky. Technický opis musí obsahovať najmä:
· identifikáciu dotknutých položiek výkazu výmer,
· opis navrhovaného riešenia,
· porovnanie navrhovaného riešenia s požiadavkami obstarávateľa,
· preukázanie splnenia požadovaných technických, funkčných, bezpečnostných a prevádzkových parametrov.
· Možnosť predložiť návrh ekvivalentného technologického postupu alebo technického riešenia v tomto postupe zadávania zákazky nepredstavuje variantnú ponuku podľa zákona o verejnom obstarávaní. Prípadné ekvivalentné technické riešenie alebo technologický postup predstavuje odlišný spôsob splnenia technických požiadaviek obstarávateľa pri zachovaní požadovaného výsledku.

Posúdenie ekvivalentných technologických postupov alebo technických riešení
· Obstarávateľ posúdi navrhnutý ekvivalentný technologický postup alebo technické riešenie výlučne z hľadiska splnenia požiadaviek uvedených v technickej špecifikácii, vo výzve a jej prílohách.
· Obstarávateľ je oprávnený požiadať uchádzača o vysvetlenie alebo doplnenie technického opisu, výpočtov, technických listov, skúšobných protokolov, certifikátov alebo iných dokumentov preukazujúcich splnenie požadovaných technických parametrov.
· Ak uchádzač nepreukáže, že navrhované riešenie spĺňa všetky požadované technické, funkčné, bezpečnostné a prevádzkové požiadavky obstarávateľa, obstarávateľ bude pri posúdení ponuky vychádzať z toho, že predmetná požiadavka nebola splnená.
· Navrhnutie ekvivalentného technologického postupu alebo technického riešenia nezakladá nárok uchádzača na zmenu výkazu výmer, rozsahu plnenia ani spôsobu hodnotenia ponúk. Uchádzač ocení všetky položky výkazu výmer v rozsahu požadovanom obstarávateľom.

Pokiaľ sa v opise predmetu zákazky použil odkaz na konkrétnu značku, výrobcu, výrobok alebo typ výrobku, takýto odkaz sa považuje za doplnený slovami „alebo ekvivalentný“.


4.5 Rozdelenie zákazky 
Zákazka nie je rozdelená na časti. 

4.6 Predpokladaná hodnota konkrétnej zákazky zadávanej s použitím dynamického nákupného systému
41 014,78 € bez DPH

4.7 Miesto dodania predmetu konkrétne zákazky zadávanej s použitím dynamického nákupného systému
Električková trať na Račianskej radiále pri zastávke Hečkova v Bratislave, v úseku bližšie vymedzenom projektovou dokumentáciou
4.8 Jazyk, v ktorom možno predkladať ponuku
Slovenský jazyk

4.9 Požadované zábezpeky a záruky
Neuplatňuje sa. 

4.10 Osobitné podmienky
Obstarávateľská organizácia zabezpečí dodanie dvoch pravých výhybiek s uhlom odbočenia 14° 02' 10'' určených na zabudovanie do Diela a návrh organizácie MHD a automobilovej dopravy počas realizácie Diela.

Úspešný uchádzač zabezpečí všetky ostatné materiály, práce, dodávky, mechanizmy, pracovné sily a súvisiace činnosti potrebné na riadne vykonanie Diela, pokiaľ z dokumentov zákazky výslovne nevyplýva inak.

Práce možno vykonávať výhradne v nočnom čase od 00:00 hod. do 04:15 hod.

4.11 [bookmark: _Hlk154650787]Obhliadka miesta: 
[bookmark: _Hlk236382947]Obhliadka je dobrovoľná a termín bude dohodnutý individuálne po predchádzajúcom kontaktovaní určenej osoby. Kontaktná osoba: Ing. Marek Braniš, e-mail: branis.marek@dpb.sk, mobil: +421 917 776 218

4.12 Typ zmluvného vzťahu: zmluva o dielo na dobu určitú do splnenia všetkých záväzkov.

4.13 [bookmark: _Hlk231387417]Lehota dodania plnení v zmysle zmluvy o dielo: 

[bookmark: _Hlk222466421]Zhotoviteľ sa zaväzuje vykonať Dielo najneskôr do 3 kalendárnych dní odo dňa odovzdania staveniska. Práce sa budú vykonávať výhradne v nočnom čase od 00:00 hod. do 04:15 hod.

Predpokladaný termín odovzdania staveniska je do 5 kalendárnych dní odo dňa účinnosti Zmluvy. Presný termín odovzdania staveniska oznámi objednávateľ zhotoviteľovi za podmienok uvedených v Zmluve o dielo.

Obstarávateľská organizácia predpokladá začatie realizácie Diela bezodkladne po nadobudnutí účinnosti zmluvy, pričom predpokladaným termínom realizácie je mesiac august 2026. Obstarávateľská organizácia si zároveň vyhradzuje právo z prevádzkových alebo iných objektívnych dôvodov tento predpokladaný termín zmeniť a zabezpečiť realizáciu Diela aj v inom období




5. Obsah ponuky
5.1 [bookmark: _Hlk29804338]Uchádzač predloží jednu ponuku na celý predmet zákazky. V informačnom systéme JOSEPHINE uvedie jednu celkovú cenu v EUR bez DPH za celý predmet zákazky. Celková cena musí vychádzať z ocenenia všetkých položiek výkazu výmer.

5.2 Za predloženú ponuku sa nepovažuje ponuka poslaná prostredníctvom Komunikácie, nakoľko informačný systém JOSEPHINE takúto ponuku neakceptuje. Ponuka sa predkladá prostredníctvom záložky Ponuky/žiadosti. 

6. Pomocné dokumenty na vyhodnotenie ponúk
6.1 Za účelom vyhodnotenia ponúk uchádzač vloží do informačného systému JOSEPHINE nasledovné dokumenty:

a) Ocenený výkaz výmer , v ktorom uchádzač doplní jednotkové ceny všetkých položiek a celkovú cenu za celý predmet zákazky. Celková cena uvedená vo výkaze výmer musí byť zhodná s celkovou cenou uvedenou v informačnom systéme JOSEPHINE.
Uchádzač je povinný oceniť všetky položky výkazu výmer a nie je oprávnený meniť jeho rozsah, množstvá, merné jednotky ani štruktúru, ak obstarávateľská organizácia výslovne neurčí inak.
Ocenený výkaz výmer bude podpísaný osobou oprávnenou konať za uchádzača a predložený vo formáte PDF a súčasne v editovateľnom formáte XLS/XLSX.

Ak navrhovaný ekvivalentný technologický postup alebo technické riešenie ovplyvňuje spôsob vykonania jednotlivých položiek výkazu výmer, uchádzač zahrnie všetky náklady na jeho realizáciu do jednotkových cien príslušných položiek výkazu výmer. Navrhnutie ekvivalentného riešenia nezakladá nárok na úhradu ďalších nákladov nad rámec celkovej ceny uvedenej v ponuke ani na samostatnú úhradu prác, dodávok alebo činností potrebných na realizáciu navrhovaného riešenia.

Uchádzač v technickom opise zároveň jednoznačne uvedie, do jednotkových cien ktorých položiek výkazu výmer zahrnul jednotlivé náklady súvisiace s navrhovaným ekvivalentným riešením.

b) Technický opis ekvivalentného technologického postupu alebo technického riešenia, ak ho uchádzač navrhuje.
Technický opis musí obsahovať najmä identifikáciu dotknutých položiek výkazu výmer, opis navrhovaného riešenia, porovnanie s požiadavkami obstarávateľskej organizácie a preukázanie splnenia požadovaných technických, funkčných, kvalitatívnych, bezpečnostných a prevádzkových parametrov.
Ak uchádzač nenavrhuje odlišný technologický postup alebo technické riešenie a ponúka plnenie v súlade s riešením uvedeným v dokumentoch zákazky, túto prílohu nepredkladá.

Ak úspešný uchádzač navrhol ekvivalentný technologický postup alebo technické riešenie, jeho obstarávateľskou organizáciou akceptovaný technický opis sa stane súčasťou prílohy č. 1 Zmluvy o dielo a bude záväzný pre vykonanie Diela.

c) Indikatívny harmonogram realizácie Diela, z ktorého bude zrejmý predpokladaný časový a technologický postup realizácie prác, najmä:

– prevzatie staveniska a začatie stavebných prác,
– rozdelenie realizácie prác do jednotlivých nočných pracovných časov od 00:00 hod. do 04:15 hod.,
– odstránenie existujúceho koľajového roštu a príslušnej časti koľajového lôžka,
– montáž výhybiek, prechodových koľajníc a ostatných častí koľajovej spojky,
– uvedenie dotknutého úseku trate do bezpečného prevádzkového stavu,
– dokončenie a odovzdanie celého Diela najneskôr do 3 kalendárnych dní odo dňa odovzdania staveniska.

Indikatívny harmonogram musí zodpovedať technickému riešeniu a technologickému postupu ponúkanému uchádzačom, rešpektovať určené nočné pracovné časy a preukazovať reálnosť vykonania celého Diela v stanovenej lehote. Ak uchádzač navrhuje ekvivalentný technologický postup alebo technické riešenie, harmonogram musí zodpovedať tomuto navrhovanému riešeniu.

Indikatívny harmonogram úspešného uchádzača bude pred uzavretím Zmluvy podkladom na vypracovanie Harmonogramu, ktorý bude tvoriť Prílohu 2 Zmluvy o dielo.

d) Čestné vyhlásenie uchádzača, že:
· súhlasí s obchodnými podmienkami uvedenými v zmluve o dielo podľa prílohy č. 3 výzvy na predloženie ponuky v rámci tejto zákazky;
· dokumenty predložené elektronicky v ponuke uchádzača, sú zhodné s originálnymi dokumentmi; a
· ak ponuku nevypracoval sám uvedie údaje o osobe, ktorej služby alebo podklady pri vypracovaní ponuky uchádzač využil podľa bodu 20.5 súťažných podkladoch.
Vzor čestného vyhlásenia je uvedený v prílohe č. 2 tejto výzvy na predloženie ponuky.

e) Zmluvu o dielo v editovateľnej verzii – Word (t.j. bez podpisu) s jej prílohou č. 7 doplnenú uchádzačom o chýbajúce údaje za uchádzača (t.j. identifikáciu uchádzača, ceny, kontaktné osoby na strane zhotoviteľa a pod.).
Vzor zmluvy o dielo je uvedený v prílohe č. 3 tejto výzvy na predloženie ponuky.

f) Prílohu č. 5 – Čestné vyhlásenie uchádzača predkladaného podľa § 32 ods. 7, resp. 8 ZVO.
· uvedené čestné vyhlásenie je nutné priložiť do ponuky z dôvodu, že:
· dňa 01.08.2024 nadobudol účinnosť zákon 179/2024 Z. z., ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (ďalej ako „Novela ZVO“),
·  pre zaradenie záujemcu do DNS bolo potrebné, aby záujemca preukázal splnenie podmienky účasti podľa § 32 ods. 1 písm. a) zákona o verejnom obstarávaní (ďalej ako „Podmienka účasti“),
·  Novela ZVO s účinnosťou od 01.08.2024 Podmienku účasti modifikovala  nasledovne:

„§ 32 ods. (7) ZVO

Podmienky účasti podľa odseku 1 písm. a) musí spĺňať aj iná osoba ako osoba podľa odseku 1 písm. a), ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania. Splnenie podmienky účasti podľa prvej vety preukazuje uchádzač alebo záujemca verejnému obstarávateľovi alebo obstarávateľovi predložením čestného vyhlásenia alebo vyhlásenia podľa odseku 5, ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, ako súčasť ponuky alebo v žiadosti o účasť. V čestnom vyhlásení alebo vyhlásení uchádzač alebo záujemca uvedie zoznam osôb podľa prvej vety.

§ 32 ods. (8) ZVO

Za osobu podľa odseku 7 sa považuje osoba, ktorá má rozhodujúci vplyv na činnosť uchádzača alebo záujemcu, jeho strategické ciele alebo významné rozhodnutia prostredníctvom vlastníckeho práva, finančného podielu alebo pravidiel, ktorými sa uchádzač alebo záujemca spravuje, pričom rozhodujúcim vplyvom sa rozumie, ak iná osoba podľa odseku 7
a) vlastní väčšinu akcií alebo väčšinový obchodný podiel u uchádzača alebo záujemcu,
b) má väčšinu hlasovacích práv u uchádzača alebo záujemcu,
c) má právo vymenúvať alebo odvolávať väčšinu členov štatutárneho orgánu alebo dozorného orgánu uchádzača alebo záujemcu alebo
d) má právo vykonávať rozhodujúci vplyv na základe dohody uzavretej s uchádzačom alebo záujemcom alebo na základe spoločenskej zmluvy, zakladateľskej listiny alebo stanov, ak to umožňuje právo štátu, ktorými sa táto osoba riadi.“

Všetky časti ponuky vrátane oceneného výkazu výmer, technického opisu prípadného ekvivalentného riešenia, celkovej ceny, indikatívneho harmonogramu a doplneného návrhu Zmluvy o dielo musia byť vzájomne obsahovo súladné.

7. Lehota na predkladanie ponúk
Lehotu na predkladanie ponúk obstarávateľská organizácia stanovila do 10.08.2026, 12:10 hod. miestneho času.

8. Lehota viazanosti ponúk
Lehota viazanosti ponúk je stanovená v rozsahu 3 mesiace odo dňa uplynutia lehoty na predkladanie ponúk.

9. Lehota na otváranie ponúk
Lehotu na otváranie ponúk obstarávateľská organizácia stanovila 10.08.2026, 12:15 hod. miestneho času.
Ponuky sa otvárajú spôsobom a za podmienok uvedeným v bode 29 súťažných podkladov.

10. Relatívna váha kritéria/jednotlivých kritérií na vyhodnotenie ponúk alebo zostupné poradie dôležitosti kritérií, ak nie je/nie sú uvedené v oznámení o vyhlásení verejného obstarávania alebo v súťažných podkladoch
Presnejšia formulácia kritérií na vyhodnotenie ponúk je uvedené v prílohe č. 4 tejto výzvy na predloženie ponuky.

11. Ďalšie potrebné informácie

11.1 Uchádzač môže predložiť len jednu ponuku a jednu celkovú cenu za celý predmet zákazky. Uchádzač je povinný oceniť všetky položky výkazu výmer.
11.2 Uchádzač môže v rámci jednej ponuky navrhnúť ekvivalentný technologický postup alebo technické riešenie za podmienok uvedených v bode 4.4 tejto výzvy. Predloženie viacerých samostatných cenových návrhov alebo variantných ponúk sa nepripúšťa.
11.3 Ponuka je vyhotovená elektronicky a vložená do informačného systému JOSEPHINE umiestnenom na webovej adrese https://josephine.proebiz.com/ Elektronická ponuka sa vloží vyplnením ponukového formulára a vložením požadovaných dokladov a dokumentov v informačnom systéme JOSEPHINE umiestnenom na webovej adrese https://josephine.proebiz.com/ .
11.4 Žiadame uchádzačov, aby pri vkladaní svojej ponuky boli obozretní, a skontrolovali, či ponuku vkladajú skutočne k výzve prostredníctvom informačného systému JOSEPHINE.  
11.5 Ponuky doručené obstarávateľskej organizácii po lehote uvedenej v bode 7 tejto výzvy nebudú vyhodnocované. 
11.6 Obstarávateľská organizácia si vyhradzuje právo neprijať ponuku žiadneho z uchádzačov v prípade, ak predložené ponuky budú presahovať predpokladanú hodnotu zákazky zadávanej s použitím dynamického nákupného systému uvedenú v tejto výzve.
11.7 Ponuky predložené v stanovenej lehote budú archivované obstarávateľskou organizáciou, ich obsah a informácie budú použité výlučne len na výber  partnera. 
11.8 Ponuky sa zoradia podľa celkovej ceny v EUR bez DPH. Obstarávateľská organizácia následne posúdi splnenie požiadaviek na predmet zákazky vo vzťahu k ponuke umiestnenej na prvom mieste v poradí. Ak táto ponuka požiadavky nesplní alebo bude vylúčená, pristúpi k posúdeniu nasledujúcej ponuky v poradí.

V Bratislave dňa 31.07.2026

 Prílohy:  
1. [bookmark: _Hlk26183175]A – Opis predmetu zákazky vrátane výkazu výmer
B – Projektová dokumentácia 
2. Čestné vyhlásenie
3. Zmluva o dielo
4. Kritérium/jednotlivé kritériá na vyhodnotenie ponúk, pravidlá jeho/ich uplatnenia.
5. Čestné vyhlásenie uchádzača podľa § 32 ods. 7, resp. 8 ZVO


___________________________________________
Dopravný podnik Bratislava, akciová spoločnosť
JUDr. Barbora Notová
[bookmark: _Hlk30413330]	vedúca sekcie právnych služieb a kontroly




Príloha č. 1A – Opis predmetu zákazky vrátane výkazu výmer

Dokumenty tvoria samostatnú prílohu

Príloha č. 1B – Projektová dokumentácia 


Dokumenty tvoria samostatnú prílohu

Príloha č. 2 Čestné vyhlásenia uchádzača

Čestné vyhlásenia záujemcu tvorí samostatnú časť tejto výzvy na predloženie ponuky.


			Príloha č. 3 Zmluva o dielo
Zmluva o dielo tvorí samostatnú prílohu tejto Výzvy.
Príloha č.4- Kritérium na vyhodnotenie ponúk

KRITÉRIUM NA VYHODNOTENIE PONÚK
A 
PRAVIDLÁ   UPLATŇOVANIA   KRITÉRIA  NA VYHODNOTENIE PONÚK 
 
Ponuky sa vyhodnocujú na základe kritéria na vyhodnotenie ponúk
„Najnižšia celková cena za dodanie požadovaného predmetu zákazky v EUR bez DPH“
Komisia na vyhodnotenie ponúk prostredníctvom systému JOSEPHINE automatizovaným spôsobom v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) vyhodnotí ponuky uchádzačov predložené na konkrétnu zákazku zadávanú v rámci dynamického nákupného systému, ktoré neboli vylúčené, podľa kritéria na vyhodnotenie ponúk (ďalej len „kritérium“) určeného v oznámení o vyhlásení verejného obstarávania a na základe pravidiel jeho uplatnenia určených v tejto časti súťažných podkladoch, resp. na základe presnejšej formulácie kritéria (ak je to potrebné), uvedenej vo výzve na predkladanie ponúk na konkrétnu zákazku zadávanú v rámci dynamického nákupného systému.
[bookmark: bookmark2]
Kritérium na vyhodnotenie ponúk: „Najnižšia celková cena za dodanie požadovaného predmetu zákazky v EUR bez DPH“

Uchádzačom predložený návrh na plnenie tohto kritéria musí byť zaokrúhlený na dve desatinné miesta.

Jediným kritériom na vyhodnotenie ponúk predložených na konkrétnu zákazku zadávanú v rámci dynamického nákupného systému je najnižšia celková cena za uskutočnenie celého predmetu zákazky v EUR bez DPH. Do hodnotenia budú zaradené iba ponuky, ktoré spĺňajú všetky požiadavky určené obstarávateľskou organizáciou. 
Všetky ceny uvedené v ponuke uchádzača podľa výzvy na predkladanie ponúk musia byť zaokrúhlené na dve desatinné miesta.
Pravidlá na uplatnenie kritéria:
„Najnižšia celková cena za dodanie požadovaného predmetu zákazky v EUR bez DPH“
Systém JOSEPHINE automatizovane zostaví poradie ponúk podľa celkovej ceny v EUR bez DPH, a to od najnižšej po najvyššiu. Obstarávateľská organizácia následne posúdi splnenie požiadaviek na predmet zákazky vo vzťahu k ponuke umiestnenej na prvom mieste v poradí. Ak táto ponuka požiadavky nesplní alebo bude vylúčená, obstarávateľská organizácia pristúpi k posúdeniu nasledujúcej ponuky v poradí. Za úspešnú bude určená vyhovujúca ponuka s najnižšou celkovou cenou v EUR bez DPH.

Príloha č. 5	Čestné vyhlásenie uchádzača podľa § 32 ods. 7, resp. 8 ZVO

Dokument tvorí samostatnú časť tejto výzvy 

